62022TJ0469_INF
Breithiúnas na Cúirte Ginearálta (an Naoú Dlísheomra) an 18 Deireadh Fómhair 2023 – BEI v an tSiria
(Cás T-469/22) (
1
)
(Clásal eadrána – Comhaontú iasachta maidir le tionscadal chun an córas dáileacháin leictreachais a threisiú i dtríú tír – Neamh-chomhlíonadh an chomhaontaithe – Aisíocaíocht réamhshuimeanna – Ús mainneachtana – Nós imeachta mainneachtana)
1.
Imeachtaí cúirte – Caingean os comhair na Cúirte Ginearálta – Cur i bhfeidhm an nóis imeachta mainneachtana – Oibleagáid na Cúirte Ginearálta breith a thabhairt ar éilimh an iarratasóra – Coinníollacha – Mainneachtain an chosantóra freagra a thabhairt laistigh den teorainn ama forordaithe
(Rialacha Nós Imeachta na Cúirte Ginearálta, Airteagal 123(1))
(féach míreanna 16-19, 24, 35, 40, 41)
2.
Imeachtaí cúirte – An Chúirt Ghinearálta ar tugadh na himeachtaí os a comhair faoi chlásal eadrána – Comhaontú iasachta arna thabhairt i gcrích idir an Banc Eorpach Infheistíochta agus an tSiria – Dlínse na Cúirte Ginearálta mar a shainmhínítear le hAirteagail 256 agus 272 CFAE agus leis an gclásal eadrána
(Airteagail 256 (1) agus 272 CFAE)
(féach míreanna 20, 22, 23)
3.
Imeachtaí cúirte – An Chúirt Ghinearálta ar tugadh na himeachtaí os a comhair faoi chlásal eadrána – Comhaontú iasachta arna thabhairt i gcrích idir an Banc Eorpach Infheistíochta agus an tSiria – Teip na Siria a cuid oibleagáidí conarthacha a chomhlíonadh – Seachaíocht an Aontais i gcearta an Bhainc – Caingean arna tabhairt ag an mBanc thar ceann an Aontais – Inghlacthacht
(Airteagail 256(1) agus 272 CFAE; Coinbhinsiún na Róimhe an 19 Meitheamh 1980, Airteagal 13(1))
(féach míreanna 26, 27, 29-34)
An chuid oibríochtúil
1)
Ordaítear do Phoblacht Arabach na Siria an suim de EUR 28 777 508.71, lena léirítear an príomhshuim agus ús conarthach agus ús mainneachtana dlite an 30 Meitheamh 2022, a aisíoc don Aontas Eorpach, a ndéanann an Banc Eorpach Infheistíochta ionadaíocht air.
2)
Dearbhaítear nach mór ús mainneachtana a bheith ar an suim de EUR 27 388 963.40, lena gcuimsítear an príomhshuim arna ríomh i gcomhréir leis an modh dá bhforáiltear in Airteagal 3.02 de Chomhaontú Iasachta Uimh. 20948 maidir le tionscadal chun an córas dáileacháin leictreachais a threisiú sa tSiria idir an BEI agus Poblacht Arabach na Siria an 5 Feabhra 2001 agus arna leasú le litreacha an 3 Deireadh Fómhair 2003, an 28 Feabhra 2006, an 9 Bealtaine agus an 8 Deireadh Fómhair 2007, le feidhm ón 30 Meitheamh 2022 agus ag críochnú ar dháta na híocaíochta.
3)
Órdaítear do Phoblacht Arabach na Siria na costais a íoc.
(
1
)	IO C 359, 19.9.2022.